No mau äs paar Jahr später, schaffe ig aus Komödiant, im Oberaargau are  Neubau-Iweihig vor'ä grosse High-Tech Bude. 1'500 Gescht si glade gsi. I dr  Phase vom Apéro bin'i aus komische Chäuner mit Champagner ungerwägs u im  Igangs-Berich, wo eis Gedränge isch gsi, han'i ä nöi Fläsche wöue uftue u will die  offebar isch gschüttlet gsi, isch mir vo däm Schumwy vieu usegschprützt. I ha  d'Bsuecher usenander drängt u ha mit ärä  Chride ufem Gussasphalt aui  Champagner-Glungene ikreiset, nummeriert, u d'Gescht inschtruiert, uf dass niemer  driine tschaupet.